90 Jablonowski józsef" 
S mert a lárva a felgyülemlő piszkot csak bizonyos kis idő- 
szakonkint szokta így összetömögetni s azután mert e munkában 
tömő szerszámul a gömbölyded fejét használja, azért ez az össze- 
száradt ürülék sajátszerű rétegezettséget fog mutatni, a melyben 
az egyes rétegek hol vastagabb (3 mm.), hol vékonyabbak (1 mm.) ; 
ily egyes réteg alsó fele világos, a felső fele sötét színű s mind- 
kettő fahéjszín barna. Ezenkívül a rétegek nem vízszintesek, hanem 
felfelé domborodott a szerint, a mint a lárva gömbölyded fejével 
azokat fel-fel tömögette. Hogy a tömögetés nem könnyű munka, 
azt megtudhatjuk onnan is, hogy a lárvának a hajtásban való 
megfordulása is már kemény munka lehet. E lárva, mint látni fogjuk, 
6—7 mm. hosszú, a kirágott ürének átmérője pedig csak 2—2:5 mm. 
széles. E szerint tehát ugyancsak rugalmas és hajlékony testűnek 
kell lennie, hogy e szűk helyen annyira megfordulhasson, hogy feje, 
mely rágás közben alul volt, most fölfelé kerüljön. Egy hajtáson, 
mely 77 mm. hosszú volt s a melyből a darázs kibujt, 45 réteget 
számláltam meg. Ebben az esetben a lárva 459-ször fordult meg. S 
minthogy pedig a lárvának ebben az esetben azt az útat május 
végétől október végéig kellett befejeznie, tehát 20 hét, vagy 140 
nap kellett hozzá, azért átlag minden harmadnap meg kellett fordul- 
nia, vagy az ő helyzetét tekintve, valósággal fel kellett fordulnia. 
Pedig láttam én olyan kirágott hajtásokat is, a melyek hosszúsága 
100 mm. is volt! 
A hajtáshervasztó darázs lárvája a nyár derekán már körül- 
belül teljesen ki van fejlődve, de azért őszig s esetleg enyhe télen 
még későbben is rág tovább. E lárva csontszín fehér, kissé sárgás 
feje valamivel sötétebb, igazán csontszínű, mert halovány sárgás 
árnyalat hiányzik a  színezetéből. A szája és fara hegyén levő 
csonka és zömök tüske barnás feketék. Feje gömbölyded, többi 
teste hengeres és igen ránczos. Lába igen piczi, és csak két ízes, 
csücsökszerű; a tő íze igen vastag, az utolsó íze pedig igen rövid 
és majdnem négyszerte keskenyebb ; hegye karom nélkül és 3—4 
gyenge sertével végződik. E láb annyira piczi s a mellkas ránczós- 
zsíros szelvényeibe annyira belesülyed, hogy csak igen nehezen 
található meg. Állábnak nyoma sincs. Potroha hegye, mint mondtam, 
zömök rövid (körülbelül 07-25 mm. hosszú) és csonka, kissé hátra- 
hajló tüskével végződik, mely közül egyrészt az utolsó testszelvény 
két redőjéből eredő fogsor, részint nehány serte látható. Az utolsó 
testszelvény két redőjén, mely a csonka és vastag tüskét körül- 
veszi, a fogsor igen parányi, de aránylag veve, erős fogakból áll. 
E fogak csak  mikroskópiummal láthatók. A lárva hosszúsága 
59—7 mm. között változik. 
